בשנת 1881, ארכיטקט בשם וויליאם בראון
ובעל בית יציקה לברזל בשם בנג׳מין האו
רשמו פטנט על עיצוב חדש של בית-כלא.
הכלא המסתובב.
במבט חטוף ניתן להבין שזה לא רעיון טוב.
הוא לא פרקטי, מסוכן ומסובך יתר-על-המידה.
אבל זה לא מנע מהם מלמכור את הרעיון
לכמה עיירות ברחבי ארה״ב.
והכלא הראשון מהסוג הזה נבנה כאן, בקרופורדסוויל, אינדיאנה.
ועל-אף שלא היו בו אסירים כבר עשורים,
הוא הכלא היחיד שבו המנגנון עדיין עובד.
יש לנו כלא מסתובב דו-קומתי,
וישנם 8 תאים בכל קומה.
הוא שוקל בערך 30 טונות, ועשוי מפלדה.
הוא מופעל ע״י כננת ידנית, אשר מסובבת
את שתי הקומות באותו הזמן.
התאים לא פוגעים בקירות, לא פוגעים בסורגים.
המכונה כולה יושבת סביב גליל מרכזי
שמתחיל בתקרה ונגמר במערכת הביוב.
וזה עובד כמו סיכה, כל המשקל מונח
על השפה של ראש הסיכה.
מדובר בפלא הנדסי לאותה תקופה.
היתרון בתאים מסתובבים
הוא שניתן ליצור רק פתח אחד,
שדרכו אסירים יצאו וייכנסו לתא שלהם,
שהוא כמו חתיכה מעוגת פאי.
אז אם יש רק דלת אחת עליה צריך לשמור, לא צריך
לשלם לכל-כך הרבה שומרים כדי לשמור על האסירים.
יש רק דרך אחת החוצה.
המושבים בצורת חצי-ירח היו שירותים, אבל ריתחו ואטמו אותם.
כשהכלא שלנו נבנה בסביבות 1880, לאסירים הייתה
אינסטלציה פנימית ושירותים, בתוך התאים, כאשר
לרוב המדינה לא היה את זה עוד בבית.
אבל אחת הבעיות עם הכלא היא שמשנת 1882
עד 1938 היה רק פתח אחד בכל קומה.
ובכל קומה יש דלת החלקה נפרדת
שחוסמת את הפתח כדי למנוע מהאסירים
מלקפוץ החוצה מתי שהם רק רוצים.
אם הייתה שריפה, עליך לסכן אחד מהשומרים
שיעמוד ויסובב את הכננת, יאפשר לכולם לצאת מהתאים
על מנת להגן על האסירים.
בעיה נוספת הייתה שבערך 50% מהאסירים שלנו
נעצרו על שכרות, כך שהיה עודף של אסירים
בתוך איזור הכליאה לשיכורים, והיה צריך להכניס אותם לתאים
כדי לפנות מקום לאסירים נוספים שמגיעים.
אז הם היו נרדמים בתאים על הרצפה, מחובקים עם הסורגים,
והמכונות היו מתחילות לזוז,
ולמעשה הקיר היה בא במגע
עם אחד הגפיים שלהם ושובר אותם או קוטע אותם.
הפסיקו לסובב את הכלא ב-1938,
הם חתכו דלת נפרדת לכל אחד מהתאים
והם התקינו מסלול הליכה מוגבה.
הם הפסיקו לסובב אותו בגלל הבעיות שהיו להם
עם החשש משריפות ומשום שלחלק מהאסירים
נחתכו גפיים בכלא.
עד כמה שאנחנו יודעים, כל עוד נמשיך לתחזק
את המכונה כמו שאנחנו מתחזקים, ולהפעיל אותה
כמו שאנחנו מפעילים, היא לא תתקלקל.
אנחנו נוכל להמשיך לסובב אותה לנצח.
ישנן דרכים רבות בהן ניתן לשפר את הכלא הזה.
ניתן לסובב את הסורגים במקום את התאים.
או פשוט לוותר על מנגנון הסיבוב
המסובך והיקר, ופשוט, אתם יודעים, לפתוח תא אחד כל פעם.
וזה בעצם כלא רגיל.
מוסר ההשכל?
העובדה שרעיון מסויים נרשם כפטנט
לא אומרת שהוא רעיון טוב.
היא פשוט אומרת שאף אחד לא חשב עליו קודם
ולפעמים יש סיבה טובה לכך.